מי ידע שעבודה במכון לשטיפת מכוניות יכולה להיות כל כך מסוכנת אבל גם מצחיקה? אם אתם לא מבינים איך זה יכול להיות, תפנו לכם חצי דקה כדי לצפות בסרטון הקורע הבא: עובד במכון לשטיפת מכוניות (שמיקומו לא ידוע) נלקח על ידי מברשת ענקית לריקוד צמוד שנראה כמעט מתואם מראש. בסרטון הויראלי נראה העובד חסר האונים מונף באוויר לסיבוב מהיר וארוך וכשהוחזר סוף סוף לקרקע היה זקוק למספר שניות כדי לצאת מההלם, לפני שחמק מהמקום. על פי דיווחים, העובד לא נפגע במהלך התקרית המטורפת הזו.
התגובות לסרטון מגוונות, כאשר חלק מהאנשים צחקו וחשבו שמדובר בפעילות מהנה בעוד אחרים נבהלו והזדעזעו מחוסר הבטיחות במתקן. "איך יכול להיות שדבר כזה קורה", כתב אחד מהם, "המתקן היה אמור להיות לא פעיל". אחרים התבדחו: "לקחו את הבחור הזה לניקיון יסודי", "אני מופתעת שלא שמו ברקע של הסרטון מוסיקת ריקודים".